Putriškės
Apie kaimą Molėtų rajone žr. Putriškės (Molėtai). Putriškės – kaimas Kaišiadorių rajono savivaldybėje, 3 km į vakarus nuo Zūbiškių, prie kelio  143  Jonava–Žasliai–Kloniniai Mijaugonys , Neries kairiajame krante (64 km nuo žiočių), Gaižiūnų miškų pakraštyje. Ties kaimu Neryje šniokščia Laukystos rėva, prie kairiojo kranto stūkso Putriaus akmuo (raudonas granitas, 1,3 × 2 m apimties, iškilęs virš vandens 0,55 m).